Elter, el portal d'Osona - Eumogràfic trasllada la seu a la masia Torre dels Frares
divendres 30 de maig de 2008 13:40h
L'empresa vigatana ha rebut un premi Laus aquesta setmana pel catàleg de l'exposició 'Índex'
Imatge de la Torre dels Frares
Ton Granero, d'Eumogràfic
Vic, | Eumogràfic va iniciar dimarts d’aquesta setmana els treballs de trasllat a la nova seu, situada al número 17 del carrer Perot Rocaguinarda, a la masia Torre dels Frares. En aquest edifici també s’hi troba Eumo Editorial i les oficines de l’Escola d’idiomes de la UVic.
Precisament aquesta proximitat i la lluminositat del local són dels avantatges que destaca Ton Granero, director d’Eumogràfic.
D’altra banda, l’empresa vigatana Eumogràfic, dedicada al disseny gràfic i vinculada a la Universitat de Vic va rebre aquest passat dijous un nou trofeu Laus. Aquests premis, atorgats per l’Associació de Dissenyadors Gràfics, són els premis més prestigiosos de l’estat pel que fa a disseny gràfic. Enguany s’hi havien presentat més de 1.400 propostes. Eumogràfic va obtenir un Premi Laus en Disseny Editorial pel catàleg de l’exposició ‘Índex’, organitzada en motiu del desè aniversari de la UVic i que es va poder veure el setembre del passat 2007. Ton Granero, d’Eumogràfic, es mostra molt satisfet per haver rebut aquest reconeixement.
De fet, aquest no és el primer premi Laus que reben i és que, al llarg dels gairebé 25 anys d’història de l’empresa ja n’han rebut cinc. Eumogràfic també va tenir altres treballs seleccionats. Es tracta de la Memòria del Caravaning de Catalunya, el cartell del Festival Internacional de Poesia Mahalta i el conjunt de la identitat corporativa del Museu de Lleida.
- El Museu del Ter inaugura dimecres una exposició de Jaume Salarich (30 de maig de 2008)
- El «Backstage» de Ràdio Manlleu prepara un especial del Foramuralla (30 de maig de 2008)
- «Jam Session» al Manlleuet aquest diumenge (30 de maig de 2008)
- Ràdio Manlleu estrena el programa d'història manlleuenca «Salvem el Coro» (30 de maig de 2008)
- La Biblioteca de Manlleu dedica una exposició a Lluís Coll i Espadaler (30 de maig de 2008)